Carol López

**Carol López** (Bartzelona, Katalunia, 1969) kataluniar dramagilea, zinema- eta antzerki-zuzendaria,  eta aktorea da. Bartzelonan antzerkia zuzentzen 1. emakumea izan zen.  La Villarroel Bartze lonako antzerki areto bateko zuzendaritza artistikoa bere gain hartu zuen hiru denboralditan (2010-2013) kargu horretan jardun zuelarik. Kataluniako antzerki egilerik onenaren Max Saria irabazi zuen *Hermanas* (Germanas) antzerkiarekin, 2008an, eta Kataluniako antzerki egilerik onenarena, *El proximo año será mejor* lanarekin, 2013an, Victoria Szpunberg, Marta Buchaca Alemany eta Mercè Sarrias Fornésekin batera modu kolektiboan idatzia.

## Bizitza 
Dramaturgian eta Zuzendaritza Eszenikoan lizentziatu zen Bartzelonako Antzerki Institutuan, eta Royal Court, SGAE eta STI sorkuntza garaikideak (02) antolatutako Idazketa- eta dramaturgia-laborategian parte hartu zuen. Besteak beste, Kultura Ministerioaren beka jaso zuen. Antzerki lan batzuk zuzendu eta egokitu zituen.

## Lan ibilbidea 
1997. urtean hasi zen antzerkigile lanetan, *Antigona* izeneko komedia batekin, Beckett Aretoko Egile Berriak zikloaren barruan. 1998. urtean, Maria Teresa Leon Saria irabazi zuen, hurrengo urtean estreinatu zen *Susie* lanarengatik. Irakurketa dramatizatuak idatzi ditu, hala nola *Ese cuento llamado amor*, August Strindberg-en *La Señorita Júlia* zuzendu zuen eta *No pido nada excepto tiempo soleado* (2003) eta *Una historia en 4 partes* (2004) filmen dramaturgo eta zuzendaria izan zen Bartzelonako Teatre Lliureren Entsegu Irekiak ziklorako.

Teatro Libreren *V.O.S* delakoan (*Jatorrizko Bertsio Azpitituluduna*, 2005) egin zen ezaguna, gero, Cesc Gayk zinemara eraman zuen pieza. 2008an *Germanes* estreinatu zuen La Villarroelen eta katalanez egindako antzerki-autore onenaren Max saria jaso zuen, denboraldiko antzerki-muntaiarik onenaren Butaca sariak eta antzerki-testurik onenarenak, eta Bartzelonako Kritikak zuzendari onenaren saria jaso zuen.

2010etik 2013ra La Villarroel aretoko zuzendari artistikoa izan zen hiru denboraldiz. Zinemaren alorrean, Carol Lópezek bere lanak zinemara egokitu eta zuzendu ditu, baita beste batzuenak ere.

2012. urtean gazteentzako opera idatzi eta zuzendu zuen, Liceu Antzoki Handian estreinatu zen *Cosi FUN tutte*, eta TV3 bidez eman ziren *Hermanas* (Germanes) eta *Nada volver a ser como antes* telebistarako moldaketak. Era berean, Szpunberg, Buchaca eta Sarriasekin batera idatzi zuen modu kolektiboan, *El próximo año será mejor*, 2013an Kataluniako antzerki egiletza onenaren Max Saria irabazi zuen lana.

Zuzendari gisa, lan askotarako lan egin du, hala nola, Mariana de Althaus perutar dramagile eta antzerki-zuzendariaren *El sistema solar*, Lucy Prebble britainiarraren *El efecto*, Sàrrias-en *En defensa de los mosquitos albinos*, Szpunberg-en *Esthetic Paradise* edo Lucia Carballal madrildar dramagilearen *Las bárbaras*, Fernando Fernán Gómezen *El viaje a ninguna parte* eta Javier Daulteren El viaje a ninguna parte 

Bere beste lan batzuk honako hauexek dira: *Sunday morning* (2016), *Hombres* (2017), *Epodermis* (2018), *Bonus Track* (2020), *Família (im)possible* (2021) edo *Les amigats perilloses* (2023).

Eòlia Arte Dramatikoko Goi Eskolan eta beste batzuetan eman ditu eskolak. 2025ean, Bartzelonako Antzerki Institutuak aurrera daraman IT Teatre Lliure proiektu pedagogikoaren zuzendari izendatu zuten. Urte bukaeran Teatre Lliure antzokian estreinatutako lan batekin amaitua, eta, gero, Reverberaciones IT Teatre Lliure programaren parte izatekoa, Bartzelonako Diputazioaren laguntzarekin.

TVEk Carol Lópezen 'Boulevard' antzerki-lana egokitu zuen estudio 1erako.

## Lanak 
### Dramaturgia 
Hauexek dira bere lan batzuk::

* 2020: *Bonus Track* (Teatro Libre, Bartzelona)

* 2008: *Germanes* (La Villarroel, Bartzelona)

* 2005: V.O.S. (Teatro Libre, Bartzelona)

### Filmografia 
* 2009: *V.O.S.*
* 2009: *BCN aixeca el teló* (telefilma)
* 2012: *Germanes* (telefilma)
* 2015: *Res no tornarà a ser com abans* (telefilma)

## Sariak eta aintzatespenak 
* 2013: Kataluniako antzerki egiletza onenaren Max Saria irabazi zuen, Szpunberg, Buchaca eta Sarriasekin batera modu kolektiboan idatzitako *El próximo año será mejor,* lanarengatik. Urte horretan bertan, Germanes-ek, *Hermanas* lanaren telebistarako egokitzapena, telebistarako pelikula onenaren sarirako izendatu zuen Gaudí Sarien V. edizioan.
* 1998an, Maria Teresa Leon Saria irabazi zuen *Susie* lanarengatik.
* Hermanas filmarekin, 2008ko Max Saria irabazi zuen katalanezko antzerki egiletza onenari, Butaca Saria antzerki muntaia onenari eta antzerki testu onenari, eta Zuzendaritza onenari Bartzelonako Kritikaren Saria.

## Erreferentziak 
## Kanpo estekak